Dinamički uzgon
<s>Dinamički uzgon je sila koja djeluje na površinu tijela što se giba u plinu ili tekućini (fluid), a usmjerena je okomito na smjer strujanja.</s><s>Postavi li se ploča pod kutom (manjim od 90°) prema smjeru strujanja zraka (ili, što je isto, ako se ploča giba nagnuta pod kutom prema svojemu smjeru gibanja kroza zrak), tada zbog nesimetrije silâ, koje djeluju s obiju strana ploče, na ploču djeluje sila kojoj se hvatište ne nalazi u geometrijskom središtu ploče.</s><s>Giba li se ploča vodoravno, dinamički uzgon tjera ju uvis.</s><s>Dinamiči uzgon omogućava let zrakoplova, odnosno općenito let tijela gušćih od zraka.</s>

<s>Dinamički uzgon je sila koja nastaje uslijed gibanja tijela kroz fluid zbog razlike tlakova na površini tijela uzrokovane oblikom tijela koje se giba.</s><s>Kada fluid opstrujava tijelo koje se giba kroz njega, na tijelo vrši silu.</s><s>Dinamički uzgon je komponenta te sile okomita na smijer gibanja tijela u fluidu.</s><s>Komponenta sile koja je usporedna sa smjerom gibanja tijela kroz fluid zove se otpor.</s><s>Ako je fluid zrak ili u širem smislu plin ili smjesa plinova, sila se zove aerodinamički uzgon, a ako je fluid voda, more ili neka druga tekućina, silu nazivamo hidrodinamički uzgon.</s>

<s>Aerodinamički uzgon u zrakoplovstvu</s>

<s>Poprečni presjeci svih površina koje se koriste u zrakoplovstvu (krila, vodoravni i okomiti stabilizator, krakovi propelera, rotori helikoptera) imaju oblik aeroprofila.</s><s>Zajednička osobina svih aeroprofila je da primijenjeni pri konstruiranju odgovarajućih dijelova zrakoplova daju ovima izvanredno mali otpor, zahvaljujući činjenici da ih strujnice obilaze uz najmanje moguće skretanje.</s>

<s>Ako profil na slici promatramo kao poprečni presjek krila određenog razmaha, jasno je da će on izazvati određene poremećaje u slobodnoj struji zraka.</s><s>Izdvojimo ovaj poremećeni dio struje i promatrajmo ga izolirano.</s><s>Vidi se da aeroprofil uzrokuje sužavanje struje zraka.</s><s>Za ovo strujanje vrijedi jednadžba (Venturijeva cijev):</s>

<s>Pošto je površina A1 veća od  površine A2, tlak u točki 2 je manji od tlaka u slobodnoj struji.</s><s>Razlika u tlakovima između slobodne struje i površine aeroprofila mijenja se od točke do točke.</s><s>Međutim, konačan rezultat je pojava uzgona na krilu.</s>

<s>S druge strane, ovo izaziva skretanje zračne struje na izlaznoj ivici krila.</s><s>Maksimalno skretanje struje pojavljuje se znatno iza krila jer zbog sila tromosti (inercije) zrak ne može trenutno promijeniti pravac kretanja.</s><s>Raspored tlaka po obodu aeroprofila prikazan je na slici.</s>

<s>Izvori</s>

<s>Vidi još 
Jedrilica (avion)
Avion</s>

<s>Aerodinamika
Klasična mehanika
Mehanika fluida</s>

